# Guipúscoa

Guipúscoa (en basc i oficialment, Gipuzkoa) és una província de la Comunitat autònoma del País Basc i alhora un territori del País Basc, sent la seva capital Sant Sebastià. Limita al nord amb la mar Cantàbrica, a l'oest amb Biscaia, al sud amb Àlaba i a l'est amb Navarra i Lapurdi (al departament dels Pirineus Atlàntics), Guipúscoa és la província més petita de l'estat espanyol. El seu òrgan de govern foral és la Diputació Foral de Guipúscoa.

## Geografia
### Orografia

A la regió litoral les muntanyes arriben fins a la mar. Les ries són poc profundes (Deba, Orio, Pasaia), excepte la del Bidasoa, que fa de frontera amb l'estat francès. A la regió central hi ha una xarxa de rius a la vora dels quals se situen els principals centres industrials. La regió sud és la més muntanyenca i amb els cims més elevats (Aizgorri, 1.544 m).

### Clima i precipitacions

El clima és atlàntic amb oscil·lacions de temperatura no gaire fortes i amb pluja abundant repartida durant tot l'any. A Sant Sebastià la temperatura mitjana del mes més fred és de 7,8 °C i la del més càlid de 15,1 °C. La mitjana de precipitacions annual és de 1.506 mm. La vegetació és atlàntica, amb faigs, roures i gran abundància de prats.

## Política i govern
### Executiu

| Diputat General | Inici mandat | Fi de mandat | Partit |
| Javier Aizarna Azula | 1979 | 1983 | PNB |
| José Antonio Ardanza | 1983 | 1985 | PNB |
| Imanol Murua Arregi | 1985 | 1991 | EA |
| Elías Galdós Zubia | 1991 | 1995 | PNB |
| Román Sudupe Olaizola | 1995 | 2003 | PNB |
| Joxe González de Txabarri | 2003 | 2007 | PNB |
| Markel Olano Arrese | 2007 | 2011 | PNB |
| Martín Garitano Larrañaga | 2011 | 2015 | Bildu |
| Markel Olano Arrese | 2015 | - | PNB |

### Legislatiu

| Partit | Partit | Diputats |
| Partit Nacionalista Basc | PNB | 20 / 51 |
| Euskal Herria Bildu | EH Bildu | 17 / 51 |
| Partit Socialista d'Euskadi-Euskadiko Ezkerra | PSE-EE | 9 / 51 |
| Elkarrekin Podemos | EP | 4 / 51 |
| Partit Popular del País Basc | PP | 1 / 51 |

## Demografia

Té una densitat de població i un potencial econòmic dels més importants de la península Ibèrica. La població s'ha triplicat des del començament del segle xx (195.000 h 1900), a causa del fort creixement vegetatiu i de la immigració. Avui, els residents d'origen estrangera són 6,2% de la població de Guipúscoa, la menor proporció del Páis Basc.
Els bascoparlants representen 52,6% dels habitants de la província de Guipúscoa, el nível més alt de «euskalduns» al País Basc on 36,2% de la població parla el èuscar.

## Economia

Les indústries principals són la metal·lúrgica, la tèxtil, la de fabricació d'armes i la d'arts gràfiques. L'agricultura consisteix sobretot en l'obtenció de farratge per a la ramaderia bovina, que abasta importants indústries alimentàries. És molt important la pesca (Pasaia és el port pesquer més important de tot el litoral cantàbric), i també el turisme, localitzat sobretot a la regió litoral. La xarxa de carreteres i de ferrocarrils és molt important. Hi ha aeroport a Hondarribia. La província és dividida en 81 municipis i set comarques.

## Referències

* ↑ «Nomenclàtor mundial - Oficina d'Onomàstica - Secció Filològica - Institut d'Estudis Catalans». [Consulta: 8 maig 2024].
* ↑ «Boletín terminológico núm. 49».
* 1 2 V Mapa Sociolingüístico, 2011.

## Vegeu també

* Guipúzcoa Unida